8.8.2022
MT
Il-Ġurnal Uffiċjali tal-Unjoni Ewropea
L 206/43
— l-elettriku prodott minn turbini eoliċi konnessi ma’ grilja mhux aktar tard mill-31 ta’ Diċembru 2002; — l-elettriku prodott minn turbina eolika ġdida fjamanta li tuża ċertifikati ta’ skrappjar maħruġa għaż-żarmar tatturbini eoliċi (suppliment addizzjonali tal-prezz); l-elettriku prodott mill-bijoenerġija (bijomassa u bijogass); — l-elettriku prodott minn pannelli fotovoltajċi solari, mill-mewġ u mill-enerġija idroelettrika; — l-elettriku prodott minn installazzjonijiet speċjali oħrajn tal-enerġija rinnovabbli (elettriku prodott minn sorsi talenerġija rinnovabbli jew teknoloġiji ta’ sinifikat għall-espansjoni futura tal-elettriku rinnovabbli jew tal-elettriku prodott minn sorsi oħrajn tal-enerġija rinnovabbli minbarra dawk imsemmija); — l-elettriku prodott minn impjanti deċentralizzati tas-sħana u tal-enerġija u minn impjanti tal-inċinerazzjoni; — l-elettriku prodott minn impjanti oħrajn tas-sħana u tal-enerġija maħsuba sabiex jipprovdu tisħin distrettwali; — l-elettriku prodott minn impjanti tal-enerġija industrijali konnessi ma’ grilja mhux aktar tard mill21 ta’ Marzu 2012; — is-servizzi anċillari.
(4)
Il-ġenerazzjoni tal-elettriku u l-bejgħ bl-ingrossa minn sorsi konvenzjonali u rinnovabbli jikkostitwixxu attività relatata mal-provvista tal-elettriku f’konformità mal-Artikolu 9 tad-Direttiva 2014/25/UE.
(5)
F’konformità mal-Anness IV, il-punt 1(a) tad-Direttiva 2014/25/UE, peress li l-aċċess liberu għas-suq jista’ jiġi preżunt abbażi tal-ewwel subparagrafu tal-Artikolu 34(3) ta’ dik id-Direttiva, il-Kummissjoni għandha tadotta Deċiżjoni ta’ Implimentazzjoni dwar it-talba fi żmien 90 jum ta’ xogħol.
(6)
Skont l-Anness IV, l-ewwel paragrafu, ir-raba’ subparagrafu tad-Direttiva 2014/25/UE, l-iskadenza tista’ tiġi estiża mill-Kummissjoni bil-kunsens ta’ dawk li jkunu talbu l-eżenzjoni.
Peress li d-DCCA tat aktar informazzjoni fl-4 ta’ Marzu 2022, il-perjodu disponibbli għall-Kummissjoni sabiex tiddeċiedi dwar din it-talba huwa b’dan stabbilit għall-31 ta’ Lulju 2022.
2.
QAFAS ĠURIDIKU
(7)
Id-Direttiva 2014/25/UE tapplika għall-għoti ta’ kuntratti għat-twettiq ta’ attivitajiet relatati mal-provvista talelettriku lil networks fissi maħsuba sabiex jipprovdu servizz lill-pubbliku b’rabta mal-produzzjoni, it-trasport jew id-distribuzzjoni tal-elettriku, sakemm l-attività ma tkunx eżentata skont l-Artikolu 34 ta’ dik id-Direttiva.
(8)
Skont l-Artikolu 34 tad-Direttiva 2014/25/UE, kuntratti intiżi sabiex jippermettu t-twettiq ta’ attività li għaliha tapplika d-Direttiva ma humiex soġġetti għal dik id-Direttiva jekk, fl-Istat Membru fejn titwettaq l-attività, din tkun esposta direttament għall-kompetizzjoni fi swieq li għalihom l-aċċess ma huwiex ristrett.
L-esponiment dirett għallkompetizzjoni huwa vvalutat abbażi ta’ kriterji oġġettivi, filwaqt li jitqiesu l-karatteristiċi tas-settur ikkonċernat (3).
Madankollu, din il-valutazzjoni hija limitata mill-iskadenzi qosra applikabbli u mill-ħtieġa li wieħed jibbaża fuq l-informazzjoni disponibbli għall-Kummissjoni, li ma tistax tiġi ssupplimentata b’metodi li jieħdu aktar ħin, inklużi, b’mod partikolari, inkjesti pubbliċi indirizzati lill-operaturi ekonomiċi kkonċernati (4).
F’dak il-kuntest, filwaqt li l-kwistjoni ta’ jekk attività hijiex esposta direttament għall-kompetizzjoni għandha tiġi deċiża abbażi ta’ kriterji li huma konformi mad-dispożizzjonijiet tat-TFUE dwar il-kompetizzjoni, ma huwiex meħtieġ li dawk il-kriterji jenħtieġ li jkunu eżattament l-istess bħal dawk imsemmija fid-dispożizzjonijiet tal-liġi tal-kompetizzjoni tal-UE (5).
(3) Id-Direttiva 2014/25/UE, il-premessa 44.
(4) Ibid.
(5) Is-sentenza tas-27 ta’ April 2016 fil-Kawża T-463/14, Österreichische Post AG vs Il-Kummissjoni, EU:T:2016:243, il-punt 28 u l-premessa 44 tad-Direttiva 2014/25/UE.